open-index/open-wikipedia-markdown huggingface dataset:
Oleg Sakirkin

**Oleg Jevgenjevitsj Sakirkin** (russisk: Олег Евгеньевич Сакиркин; født 23. januar 1966 i Tsjimkent, død 18. mars 2015 samme sted) var en kasakhstansk tresteghopper.

Sakirkins gjennombrudd kom i VM i 1987, med bronsemedalje etter et hopp på 17,43 meter. Dette ble også karrierens store høydepunkt. Året etter vant han EM-innendørs.

## Personlig rekord
* Tresteg – 17,58 meter

## Referanser


## Eksterne lenker
*
DS «Kværnes» (1906)

:*Denne artikkelen omhandler dampskipet fra 1906. For andre fartøy med samme navn, se [[Kvernes (skip)]].*

**DS «Kværnes»** var et lokalruteskip bygd i 1906 ved Kristiansand Mekaniske Verksted. Skipet ble overlevert rederiet Kværnes og Grip Dampskibsselskab, og gikk i lokalrute mellom Kristiansund, Averøy og Grip på Nordmøre. I 1920 ble skipet overtatt av det nyopprettede fylkesrederiet Møre Fylkes Ruteselskap (MFR) som i 1947 skiftet navn til Møre og Romsdal Fylkesbåtar (MRF). DS «Kværnes» ble som MRFs siste dampskip solgt til opphugging i 1959. I hele sin karriere gikk skipet i lokalruter i Møre og Romsdal.

## Historie
Rederiet Kværnes og Grip Dampskibsselskab ble stiftet i 1894 av bygdefolk på Averøy og Grip. I 1895 ble DS «Kværnes» anskaffet, men viste seg etterhvert for liten til oppgaven. I 1906 ble et nytt og større skip levert, og dette nybygget overtok navnet «Kværnes» (gamle «Kværnes» ble omdøpt og solgt samme år). Nye DS «Kværnes» overtok ruten mellom Kristiansund, Grip, Averøy og Svanviken på Eide. I 1920 ble Kværnes og Grip Dampskibsselskabs to skip overtatt av det nyopprettede fylkesrederiet Møre Fylkes Ruteselskap.

DS «Kværnes» slapp uskadet fra krigshandlingene i april 1940, og fortsatte i rute under hele andre verdenskrig. I 1947 skiftet Møre Fylkes Ruteselskap navn til Møre og Romsdal Fylkesbåtar (MRF). I 1959 var hun det siste dampskipet i MRFs flåte da hun ble solgt til Arendals Skibsophugningscompagni for å hugges opp.

## Tidslinje
* 1906: overlevert fra Kristiansand Mekaniske Verksted til Kværnes og Grip Dampskibsselskab
* 1920: overtatt av Møre Fylkes Ruteselskap (MFR)
* 1947: eierselskapet skiftet navn til Møre og Romsdal Fylkesbåtar (MRF)
* 1959: solgt til Arendals Skibsophugningscompagni for hugging

## Skipet
DS «Kværnes»' tonnasje var ved levering 133 bruttoregistertonn. Fremdriften ble besørget av en dampmaskin som drev en propell. Skipet var sertifisert for 200 passasjerer.

## Referanser


## Se også
* Flåteliste for MRF

## Litteratur
* Ulstein, Ragnar (1995): *Om samferdsel i Møre og Romsdal – Del I: Som skyttel i vev*. Utgitt av Møre og Romsdal Fylkesbåtar. ISBN 82-90393-76-8
* Torvik, Arne Inge (2000): *Om samferdsel i Møre og Romsdal – Del II: Samfunn og ferdsel*. Utgitt av Møre og Romsdal Fylkesbåtar. ISBN 82-7955-020-8
Austropetaliidae

* *[[Archipetalia]]*
* *[[Austropetalia]]*
* *[[Hypopetalia]]*
* *[[Phyllopetalia]]*

**Austropetaliidae** er en delgruppe av øyenstikkere, (Odonata). 
 
## Utseende
Temmelig store, slanke øyenstikkere, brune og gule. Fasettøynene er helt skilte eller møtes i et punkt i pannen. Vingenes framkanter har rekker av rødbrune flekker. Larven er kraftige med stort hode og har fem-leddete antenner og tre-leddete føtter. Beina er påfallende knudrete. Bakkroppen er flat, ledd 1-8 er trekantet utvidet mot siden.

## Levevis
Larvene lever i elver, bekker, torvmyrer eller i sprutsonen under fossefall.

## Utbredelse
Austropetaliidae finnes bare i Australia og det sørligste Sør-Amerika (Chile og Argentina).

## Systematisk inndeling
Slekten *[[Archipetalia]]* blir ofte plassert i en familie for seg, Archipetaliidae, med bare én art.

* ordenen **[[øyenstikkere]]**, (Odonata)  
** delgruppe øyenstikkere og libeller** (Anisoptera). 
*** overfamilie **mosaikkøyenstikkere*', (Aeshnoidea)
**** familien Austropetaliidae
***** *Archipetalia auriculata* Tillyard, [[1917]] – [[Australia]]
***** slekten *Austropetalia* Tillyard, [[1916]] – [[Australia]]
****** *Austropetalia patricia* (Tillyard, [[1910]])
****** *Austropetalia tonyana* Theischinger, [[1995]]
****** *Austropetalia victora* Carle, [[1996]]
***** *Hypopetalia pestilens* McLachlan, [[1870]] – [[Chile]]
***** slekten *Phyllopetalia* Selys, [[1858]] – sørlige Sør-Amerika
****** *Phyllopetalia altarensis* (Carle, [[1996]])
****** *Phyllopetalia apicalis* Selys, [[1858]]
****** *Phyllopetalia apollo* Selys, [[1878]]
****** *Phyllopetalia excrescens* (Carle, [[1996]])
****** *Phyllopetalia pudu* Dunkle, [[1985]]
****** *Phyllopetalia stictica* Hagen *in* Selys, [[1858]]

== Kilder ==
* Carle, F.L. og Louton, J.A. (1994) The larva of *Neopetalia punctata* and establishment of Austropetaliidae fam. nov. (Odonata). [[Proceedings of the Entomological Society of Washington]] 96: 147-155. [https://web.archive.org/web/20090409073245/http://entomology.si.edu/StaffPages/PubListsPDF/Louton/CarleLouton1994.pdf]
* Theischinger, G. og Hawking, J. (1997) The complete field guide to dragonflies of Australia. [http://books.google.no/books?id=_ega6FdnwZ0C&pg=PA114&lpg=PA114&dq=Austropetaliidae&source=bl&ots=jUCf4ieIHz&sig=tJBWKsV4tPf1NNCzfmZH36iSlVA&hl=no&ei=uoiySqOLKYza-QaCs_TZCQ&sa=X&oi=book_result&ct=result&resnum=6#v=onepage&q=Austropetaliidae&f=false]
* [http://www.pugetsound.edu/x10519.xml University of Puget Sound, Slater Museum of Natural History, katalog over artene]
* [http://www.environment.gov.au/biodiversity/abrs/online-resources/fauna/afd/taxa/012a0f52-a54a-428f-a21b-602f5b50fbd1 Australian Faunal Directory – Austropetaliidae]

== Eksterne lenker ==
* 
* [https://web.archive.org/web/20081019221113/http://www.nhm.uio.no/norodo/  www.nhm.uio.no/norodo/ ] – Et norskspråklig nettsted om norske øyenstikkere.
* [http://www.rci.rutgers.edu/~carle/picture1.jpg Foto av *Phyllopetalia pudu'']
Dunham

**Dunham** er et etternavn av engelsk opprinnelse. Personer med dette etternavnet inkluderer:

* Ann Dunham, antropolog, mor til Barack Obama
* Jeff Dunham, amerikansk ventriloquist og komiker
Kvernes (skip)

**«Kvernes»** har vært navnet på flere fartøyer:

* DS «Kværnes» (1895) – Lokalruteskip, senere omdøpt «Grei».
* DS «Kværnes» (1906) – Lokalruteskip i Møre og Romsdal.
* MF «Kvernes» (1976) – Bilferge tilhørende Møre og Romsdal Fylkesbåtar (MRF).
Jæger – i krig med eliten

***Jæger – i krig med eliten*** er en bok forfattet av Thomas Rathsack (i samarbeid med Dennis Drejer), tidligere kommandosoldat i den danske spesialstyrken Jægerkorpset. Boka er oversatt til norsk med tittelen *Elitesoldat: i krig på fremmed jord*.

Boka ble utgitt som en spesialseksjon av avisa Politiken 16. september 2009. Samtidig forsøkte Forsvaret i Danmark å stoppe utgivelsen av boka. Den 21. september 2009 avviste Fogedretten å forby utgivelse av boka. Retten viste til at boka allerede var offentliggjort, men la samtidig til grunn «*at Forsvarsministeriet havde sandsynliggjort, at bogen indeholder fortrolige oplysninger, som er omfattet af jægersoldatens tavshedspligt, og som skal hemmeligholdes af militære og sikkerhedsmæssige årsager og af hensyn til Danmarks forhold til fremmede magter, og at offentligheden derfor ikke skulle have adgang til at få indsigt i oplysningerne.*»

Saken fikk opposisjonspartiene til å kreve en redegjørelse fra Danmarks statsminister, grunnet nye opplysninger vedrørende oppdrag til danske spesialstyrker i Afghanistan, som er kommet i offentlighetens lys pr. september 2009.

I en fortrolig orientering for den utenrikspolitiske nemnd i Folketinget 24. september 2009 understreket forsvarsminister Søren Gade sikkerhetsrisikoen, blant annet på bakgrunn av at en arabisk oversettelse var lagt ut på internett. Etter at det viste seg at oversettelsen var laget av en ansatt i den danske Forsvarskommandoen, påtok forsvarssjef Tim Sloth Jørgensen seg ansvaret for saken og den 4. oktober gikk han av.

## Sagt i forbindelse med utgivelsen
*«Når Danmark går i krig, settes ikke ytringsfriheten ut av kraft.» sa nyhetssjef i Politiken, Anders Krab-Johansen.
*«Derfor er det viktig at Politiken tok opp kampen. Vi kan ikke ha noe forhold tilhva som foregår uten å bli fortalt det.»...«Politiken har fylt en av medienes viktigste oppgave: De har fortalt hva som skjer i vårt navn». (Andreas Wiese, Dagbladet, 19.09.2009, s.69)

## Bibliografi
*Rathsack, Thomas og Dennis Drejer: *Jæger: i krig med eliten*, People's Press, ISBN 978-87-7055-559-3 
*Rathsack, Thomas og Dennis Drejer: *Elitesoldat: i krig på fremmed jord*, oversatt av  av Morten Gaustad og Kurt Hanssen, Bergen: Vigmostad Bjørke, 2009, ISBN 978-82-419-0636-7

## Se også
*Krigen i Afghanistan

## Referanser
Östen

**Östen** kan vise til:

* Östen – svensk form av mannsnavnet Øystein
* Östen (innsjø) – en innsjø i Värmland i Sverige
Libor (navn)

**Libor** er et tsjekkisk mannsnavn. Det er av latinsk opprinnelse, og er avledet av enten *libare* («offer») eller *liborius* («fri»).

## Tilnavn
Libby, Liborek, Borek

## Kjente personer med navnet
*Liborius – biskop av Paderborn

*Libor Došek – tsjekkisk fotballspiller
*Libor Sionko – tsjekkisk fotballspiller
*Libor Nováček – tsjekkisk pianist
*Libor Pešek – tsjekkisk dirigent
*Libor Rouček – tsjekkisk politiker
*Libor Zábranský – tsjekkisk ishockeyspiller
*Libor Pimek – tsjekkisk og belgisk tennisspiller
*Libor Polášek – tsjekkisk ishockeyspiller
*Libor Procházka – tsjekkisk ishockeyspiller
*Libor Charfreitag – slovakisk sleggekaster
*Libor Capalini – tsjekkisk idrettsutøver (moderne femkamp)
*Libor Malina – tsjekkisk diskoskaster
*Libor Radimec – tsjekkoslovakisk fotballspiller
*Libor Žůrek – tsjekkisk fotballspiller
*Libor Pivko – tsjekkisk ishockeyspiller
*Libor Sionko – tsjekkisk fotballspiller
Gustave Buchard

**Gustave Jean Armand Buchard** (født 17. februar 1890, død 18. februar 1977) var en fransk fekter som deltok i de olympiske leker 1920 i Antwerpen.

Bushard vant to olympiske medaljer i fekting under Sommer-OL 1920 i Antwerpen. Han kom på tredjeplass i både den individuelle konkurransen og i lagkonkurransen i kårde.

## OL-medaljer
* 1920  Antwerpen -  Bronse fekting, kårde  
* 1920  Antwerpen -  Bronse fekting, kårde lagkonkurranse  Frankrike

## Referanser


## Eksterne lenker
*
Thomas Rathsack

**Thomas Rathsack** (født 4. mars 1967) er en forfatter og tidligere kommandosoldat i den danske spesialstyrken Jægerkorpset.
Han har skrevet boka *[[Jæger – i krig med eliten]]*. og har deltatt i operasjoner i Irak og Afghanistan.

## Referanser
Grand-Maison vannkraftverk

**Grand-Maison vannkraftverk** er et vannkraftverk i elva Eau d'Olle i Frankrike, like øst for storbyen Grenoble. Det er et såkalt pumpekraftverk, og ligger mellom reservoaret Lac de Grand Maison, som er oppdemt gjennom den enorme demningen *[[Barrage du Grand-Maison]]* øverst i dalen, og den mindre *[[Barrage du Verney]]*, som ligger nederst i dalføret og skaper nedre vannmagasin. 

Installert effekt var opprinnelig 1&nbsp;224 MW ved anleggets ferdigstillelse i 1985, senere oppgradert til 1&nbsp;820 MW i 1987. Konfigurasjonen er  på 8 peltonturbiner, x 4 reversible turbiner. Fallhøyden er hele 955 meter, og kraftverket ligger plassert 730 moh. Årsproduksjonen er 1,4 TWh elektrisk kraft årlig.

## Se også
* Liste over verdens største vannkraftverk

## Eksterne lenker
* 
* Oversikt over demninger i Alpene  – Electricité de France. Besøkt 13. januar 2012.
Revin vannkraftverk

**Revin vannkraftverk** er et vannkraftverk i Ardennene på elva Meuse ved byen Revin i nordlige Frankrike. Anlegget ligger 30 km nord for Charleville-Mezieres i departementet Ardennes. Dette er et såkalt pumpekraftverk med installert vannkrafteffekt på 800 MW produksjonskapasitet. 

## Referanser
John Brenner

**John Brenner** (født 4. januar 1961) er en amerikansk tidligere kulestøter og diskoskaster. Som student ved UCLA, ble han i 1984 NCAA mester i både kule og diskos.

Brenner er to ganger nasjonal mester i kule (1986 og 1987). Karrierens høydepunkt er bronsemedaljen i kule fra VM 1987 i Roma.

## Personlige rekorder
* Kule – 22,52
* Diskos – 66,62

## Referanser


## Kilder
* mtsac.edu: «Profile: John Brenner»
* digilander.libero.it: «1984 Year Ranking»

## Eksterne lenker
*
Ann Dunham

**Ann Dunham Soetoro**, født 29. november 1942 i Wichita, Kansas, USA som **Stanley Ann Dunham**, senere kjent som **Ann Obama**, **S. Ann Dunham Soetoro** og som voksen **Ann Dunham Sutoro**', død 7. november 1995 i Honolulu på Hawaiʻi, var en amerikansk antropolog som spesialiserte seg på utviklingen av landsbygden. Hun ble født i Kansas, tilbragte tenårene i Mercer Island ved Seattle, Washington og største delen av sitt voksne liv på Hawaii. Hun var gift med kenyaneren Barack Hussein Obama 1961-1964 (skilt) og med indonesiske Lolo Soetoro 1965-1980 (skilt). Dunhams og Obamas sønn, Barack Hussein Obama II, var USAs 44. president fra 2009 til 2017. 

## Referanser


## Eksterne lenker
* 
*
Rodolfo Terlizzi

**Rodolfo Terlizzi** (født 17. oktober 1896 i Firenze, død 11. juli 1971 i Firenze) var en italiensk fekter som deltok i de olympiske leker 1920 i Antwerpen og 1932 i Los Angeles.

Terlizzi ble olympisk mester i fekting  under Sommer-OL 1920 i Antwerpen. Han var med på det italienske laget som vant lagkonkurransene i florett.

Tolv år senere, under Sommer-OL 1932 i Los Angeles, var han med på laget som vant en sølvmedalje i lagkonkurransen i florett.

## OL-medaljer
* 1920  Antwerpen -  **Gull** i fekting, florett lagkonkurranse  Italia
* 1932  Los Angeles -  Sølv i fekting, floret lagkonkurranse  Italia

## Eksterne lenker
*
Anders D. Geelmuyden

**Anders Dedekam Geelmuyden** (født 29. juni 1832, død 11. januar 1912) var en norsk skipsreder og ordfører i Arendal i 1871.

Geelmuyden ble født i Arendal av foreldre Augustinus Ebbell Geelmuyden (1789–1857) og Augusta Dedekam (1806–1841). Han giftet seg i Arendal 12. januar 1859 med Anna Sophie Dedekam (1835–1864). Sammen fikk de to døtre, den første var Augusta (1861–1924). Anna døde 18. oktober 1864, en måned etter hun fødte den siste, som ble oppkalt Anna Sophie etter henne. Hun giftet seg med Mads Henrik Smith, sønn til Julius M. Smith, av Handelshuset Thommesen - Smith.

Geelmuyden døde i Oslo i 1912.

## Se også
* Liste over ordførere i Arendal

## Referanser
Francesco Gargano

**Francesco Gargano** (født 5. mai 1889 i Grammichele på Sicilia, død 29. oktober 1975 i Göteborg i Sverige) var en italiensk fekter som deltok i de olympiske leker 1920 i Antwerpen.

Gargano ble olympisk mester i fekting under Sommer-OL 1920 i Antwerpen. Han var med på det italienske laget som vant lagkonkurransen i sabel.

## OL-medaljer
* 1920  Antwerpen -  **Gull** i fekting, sabel lagkonkurranse  Italia

## Referanser


## Eksterne lenker
*
Pavlo Tarnovetskyj

**Pavlo Heorhijovytsj Tarnovetskyj** (ukrainsk: Павло Георгійович Тарновецький; født 22. februar 1961 i Storozjynets) er en ukrainsk tidligere mangekjemper som konkurrerte for Sovjetunionen.

Han vant bronsemedalje i tikamp i VM 1987 i Roma, med 8375 poeng. Denne prestasjonen plasserte han som nummer tre på verdensstatistikken det året.

## Referanser


## Eksterne lenker
*
Serre Ponçon-demningen

**Serre Ponçon-demningen** er en demning med et vannkraftverk i elva Durance, ei bielv til Rhône i det sørøstlige Frankrike, departement Hautes-Alpes i regionen Provence-Alpes-Côte d'Azur. Vannkraftverket har en installert vannkrafteffekt på 720 MW produksjonskapasitet. 

Demningen demmer opp et av landets største reservoarer – ***Lac de Serre Ponçon*** ved fjellmassivet Dauphiné. Nærmest større tettsted er byen Gap, mens Grenoble ligger 130 km mot nord. 

## Se også
* Liste over verdens største vannkraftverk

## Eksterne lenker
Kirsten Emmelmann

**Kirsten Emmelmann** (født som *Siemon* 19. april 1961 i Warnemünde, Mecklenburg-Vorpommern) er en tysk tidligere friidrettsutøver som representerte Øst-Tyskland på 400 meter. Hennes største suksess kom i VM 1987 i Roma med gull på langstafetten og sølv på 400 meter. Under OL 1988 i Seoul ble det en ny bronsemedalje på stafetten.

## Referanser


## Eksterne lenker
*
La Rance tidevannskraftverk

**La Rance tidevannkraftverk** er et kraftverk i munningen av den korte, men vannrike elva Rance i det nordvestre Frankrike. Kraftverket ligger ved byen Saint-Malo i Bretagne, på sørkysten av Den engelske kanal. Dette er et tidevannskraftverk, med installert effekt på i alt 240 MW vannkraftkapasitet fordelt på 24 turbiner.  Årlig produksjon av elektrisk kraft er ca. 0,6 TWh (600 GWh), det vil si at gjennomsnittseffekten gjennom døgnet hele året er 68 MW.

Damanlegget er 750 meter langt, og strekker seg over elva 5 km sør for Saint-Malo og byen Dinard. Tidevannsmøller har lang tradisjon i elva Rance, som har meget stor forskjell på flo og fjære – inntil 13,5 meter akkurat her. Drenering og bygging av kraftanlegget startet i 1963, etter at oppdemmningen (1960–63) var fullført. Det ble åpnet i november 1966 av president Charles de Gaulle, som verdens første og fremdeles største kraftproduserende tidevannsanlegg. Tidevannsbassenget er på inntil 22,5 km².

Anlegget har ført til en del tilmudring av vannløpet, med den følge at sammensetningen av fiskebestandene er endret. Tobis *(Ammodytes tobiatus)* har forsvunnet, mens havabbor *(Dicentrarchus labrax)* har vendt tilbake til elva etter å ha vært borte fra området.

## Referanser


## Eksterne lenker
* University of Strathclyde  – casestudie av La Rance Tidal Barrage.
* Beskrivelse hos EDF (engelsk).
NEC Nijmegen

**Nijmegen Eendracht Combinatie** (normalt bare kjent som **NEC** eller **NEC Nijmegen**) er en nederlandsk fotballklubb fra Nijmegen i provinsen Gelderland. NEC Nijmegen ble grunnlagt den 15. november 1900, men har ikke vunnet en større turnering eller cup annet enn andreplasser i KNVB Cup i henholdsvis 1973, 1983, 1994, og 2000. Klubben spiller sine hjemmekamper på Stadion de Goffert.

## Spillerstall
Oppdatert 22. mai 2024.

### Utlånte spillere

## Kjente spillere med tilknytning til klubben

## Referanser


## Eksterne lenker
*
Telephlebiidae

* *[[Acanthaeschna]]*
* *[[Antipodophlebia]]*
* *[[Austroaeschna]]*
* *[[Austrophlebia]]*
* *[[Dendroaeschna]]*
* *[[Notoaeschna]]*
* *[[Spinaeschna]]*
* *[[Telephlebia]]*

**Telephlebiidae** er en delgruppe av øyenstikkere, (Odonata). 
 
## Utseende
Store, slanke øyenstikkere, oftest svarte og gule eller rødlige. De kan minne om storlibeller (Aeshnidae) eller kongeøyenstikkere (Cordulegastridae). Fasettøynene støter sammen i pannen. Thorax har ofte et metallisk skinn.
Vingene er klare, eventuelt med en rødlig fremkant (slekten *[[Austrophlebia]]* med to meget store arter). Bakkroppen er lang og tynn.

## Levevis
Larvene til denne familien lever for det meste i rennende vann, i miljøer som spenner fra fjellområder til regnskog og dynelandskap. Noen yngler i vannløp som tørker ut i tørketiden. Noen arter har trolig semiakvatiske larver, som lever i vannkanten. De fleste er sterke flygere. Noen er for det meste aktive i skumringen.

## Utbredelse
Telephlebiidae finnes bare i Australia. Bortsett fra én art som lever i sørvest er alle utbredt i det østlige Australia.

## Systematisk inndeling
Artene i Telephlebiidae ble inntil nylig regnet til familie Aeshnidae.

* ordenen **[[øyenstikkere]]**, (Odonata)  
** delgruppe øyenstikkere og libeller** (Anisoptera). 
*** overfamilie **mosaikkøyenstikkere*', (Aeshnoidea)
**** familien Telephlebiidae
***** *Acanthaeschna victoria* Martin, [[1901]]
***** *Antipodophlebia asthenes* (Tillyard, [[1916]])
***** slekten *Austroaeschna* Selys, [[1883]] – 21 arter
***** slekten *Austrophlebia* Tillyard, [[1916]] – 2 arter
***** *Dendroaeschna conspersa* Tillyard, [[1916]]
***** slekten *Notoaeschna* Tillyard, [[1916]] – 2 arter
***** slekten *Spinaeschna* Theischinger, [[1982]] – 2 arter
***** slekten *Telephlebia'' Selys, 1883 – 6 arter

## Kilder
* Theischinger, G. og Hawking, J. (2006) The complete field guide to dragonflies of Australia. http://books.google.no/books?id=_ega6FdnwZ0C&pg=PA116&lpg=PA116&dq=Telephlebiidae&source=bl&ots=jUCf4ijFDF&sig=uvccry_wOkwTAk1naQjc_8u4awU&hl=no&ei=OZKySvi_FdLJ-Qb4oNXtCQ&sa=X&oi=book_result&ct=result&resnum=6#v=onepage&q=Telephlebiidae&f=false
* Identification and Ecology of Australian Freshwater Invertebrates
* Australian Faunal Directory – Telephlebiidae

## Eksterne lenker
* 
*  www.nhm.uio.no/norodo/  – Et norskspråklig nettsted om norske øyenstikkere.
Christine Wachtel

**Christine Wachtel** (født 6. januar 1965 i Altentreptow, Mecklenburg-Vorpommern) er en tysk tidligere friidrettsutøver som konkurrerte på 800 meter for Øst-Tyskland.

Wachtel's gjennombrudd kom i 1983 med sølvmedalje i junior-EM på 800 meter. Idrettsåret 1987 startet med gull i VM innendørs på tiden 2.01,32. Samme året ble hun nummer to i VM, slått av landsmannen Sigrun Wodars. Wachtels tid i finalen 1.55,32, ble hennes beste noensinne på distansen. Innendørs ble hun Europamester  foran Wodars.

Wachtel deltok i OL 1988 i Seoul hvor det atter en gang ble en duell med Wodars. Wodars vant foran Wachtel, som løp på 1.56,64. I innendørs-VM året etter i Budapest forsvarte hun gullet, da hun vant på tiden 1.59,24.

Wachtel deltok også i EM 1990 hvor hennes 1.56,11 rakk til sølv, atter en gang bak Wodars. Ved innendørs-VM 1991 forsvarte hun gullet, og vant for tredje gang på rad, denne gang på tiden 2.01,51. Utendørs deltok hun i VM i Tokyo hvor hun kun endte på sjetteplass med tiden 1.58,90. Derimot ble det medalje med Tyskland i langstafetten, bak Sovjetunionen og USA.

I OL 1992 i Barcelona ble hun utslått allerede i forsøket. Hennes siste mesterskapsstart ble VM i Stuttgart 1993 der hun ble utslått i semifinalen.

## Referanser


## Eksterne lenker
*
Paul Buchheit

**Paul Buchheit** (født 1977) er en amerikansk dataprogrammerer. Han var grunnleggeren og den ledende utvikleren av Gmail. Han utviklet også den originale prototypen til Google AdSense som en del av sitt arbeid med Gmail. Buchheit foreslo også firmaets slagord: «Don't be evil» under et møte i 2000 om firmaverdier.

## Referanser




## Eksterne lenker
* Paul Buchheits personlige blogg
Neopetaliidae

* *[[Neopetalia punctata]]* 

**Neopetaliidae** er en delgruppe av øyenstikkere, (Odonata). Slik slektskapsforholdene nå blir forstått, omfatter gruppen bare én art, *[[Neopetalia punctata]]* fra Chile og Argentina.

## Utseende
En middelsstor til stor øyenstikker. Kroppen er ganske sterkt hårete, særlig er det påfallende kvaster av lange, svarte hår på ryggsiden av bakkroppsledd 5-8. Fasettøynene møtes i et punkt i pannen. Vingene har fire rødlige flekker lanmgs framkanten. Hannens bein har korte kjøler på alle legger. Hunnen har redusert eggleggingsrør (ovipositor). Larven er kraftig med et stort, firkantet hode og nyreformede fasettøyne. Kroppen er spredt kledt med nokså lange hår. Beina er temmelig korte og kraftige. Vingeknoppene er små og ligger parallelt.

## Levevis
Larvene finnes i vannsig fra kilder, dammer med silt-dekt bunn og små bekker i skog.
Denne arten har en vek, flagrende flukt.

## Utbredelse
*Neopetalia punctata* er bare kjent fra det sørlige Chile og Argentina.

## Systematisk inndeling
De artene som nå blir regnet til Austropetaliidae, ble før regnet til denne gruppen, som nå står igjen med bare én art.

* ordenen **[[øyenstikkere]]**, (Odonata)  
** delgruppe **[[øyenstikkere og libeller]]** (Anisoptera). 
*** overfamilie   **[[libeller (overfamilie)|libeller]]**, (Libelluiodea)
**** familien Neopetaliidae Tillyard & Fraser, 1940
***** *[[Neopetalia punctata]]* (Hagen *in* Selys, 1854)

## Kilder
* Carle, F.L. og Louton, J.A. (1994) The larva of *Neopetalia punctata* and establishment of Austropetaliidae fam. nov. (Odonata). Proceedings of the Entomological Society of Washington 96: 147-155. https://web.archive.org/web/20090409073245/http://entomology.si.edu/StaffPages/PubListsPDF/Louton/CarleLouton1994.pdf
* LifeDesks Odonata – Neopetaliidae

## Eksterne lenker
* 
* Neopetaliidae nær Brisbane, Australia
*  www.nhm.uio.no/norodo/  – Et norskspråklig nettsted om norske øyenstikkere.
Ancistronycha

* se tekst i artikkelen

***Ancistronycha*** er en slekt av biller i delgruppen (underfamilien) «storbløtvinger» i familiegruppen bløtvinger. 

## Utbredelse
*Ancistronycha* finnes i Europa og Asia, én art er registrert fra Norge.

## Utseende
*Ancistronycha* er vanligvis mellom 8-20 mm lange. 

## Levevis
*Ancistronycha* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).  

## Systematisk inndeling med europeiske arter
Oversikten har med europeiske arter.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** slekten ***Ancistronycha*** Märkel, 1852
******* *[[Ancistronycha abdominalis]]* (Fabricius 1798) 
******* *[[Ancistronycha astur]]* Heyden 1880
******* *[[Ancistronycha erichsonii]]* Bach 1854
******* *[[Ancistronycha lucens]]* Moscardini 1967
******* *[[Ancistronycha occipitalis]]* (Rosenhauer 1847)
******* *[[Ancistronycha rufidens]]* Marseul 1864
******* *[[Ancistronycha taygetana]]* Pic 1902
******* *[[Ancistronycha violacea]]* (Paykull 1798) [syn: *[[Ancistronycha cyanipennis]]*  (Faldermann, 1835) / ?*[[Cantharis violacea]]*  (Paykull 1798)] – finnes i Norge

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider)  ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Ancistronycha'' - Fauna Europaea - engelskspråklig
* Norsk Entomologisk forening
Silvano Abbà

**Silvano Abbà** (født 1911, død 24. august 1942) var en italiensk sportsutøver som deltok i de olympiske leker 1936 i Berlin.

Abba vant en olympisk bronsemedalje i moderne femkamp under Sommer-OL 1936 i Berlin. Han kom på tredjeplass i konkurransen bak tyske Gotthard Handrick og Charles Leonard fra USA.
 
## OL-medaljer
* 1936  Berlin -  Sølv i moderne femkamp  Italia

## Referanser


## Eksterne lenker
*
Vilhjálmur Einarsson

**Vilhjálmur Einarsson** (født 5. juni 1934, død 28. desember 2019) var en islandsk friidrettsutøver. Han tok sølvmedalje i tresteg under OL i 1956 i Melbourne i Australia. Vilhjálmur vokste opp i fiskerlandsbyen Reyðarfjörður.

I 1956 satte Vilhjálmur en ny olympisk rekord ved å hoppe 16,26&nbsp;m, men rekorden ble ytterligere forbedret av brasilianeren Adhemar da Silva. Den islandske sølvmedaljen var et av de mest overraskende resultatene i lekene og var landets første medalje i et OL. I EM 1958 i Stockholm tok han en ny medalje, denne gangen var valøren bronse.

Einarssons personlige rekord på 16,70 ble satt i 1960 i Laugardalsvöllur på Island.

Sønnen hans, Einar Vilhjálmsson, har tre ganger representert Island i OL. Han deltok i spydkast i 1984, 1988 og 1992.

## Referanser


## Eksterne lenker
*
Erik Stock

**Erik Stock** (født 1971) er en norsk tidligere fotballspiller som er mest kjent for sin proffkarriere i nederlandsk fotball på 1990-tallet. Stock spilte ungdomsfotball for Fagerborg BK, Frigg Oslo FK og PSV Eindhoven før han signerte proffkontrakt med NEC Nijmegen i 1991. Med denne klubben fikk han to sesonger i Eredivisie fra 1994 til 1996. 

Stock fikk også én sesong i den norske Tippeligaen med Viking FK i 1996, men gikk videre året etter til FC Oss. Han avsluttet karrieren med én sesong i VVV-Venlo etter å ha spilt flere sesonger i Helmond Sport. Med unntak av de to sesongene i Eredivisie med NEC og en sesong i norsk fotball spilte han samtlige kamper i Eerste divisie, som er den nederlandske førstedivisjonen. Erik Stock fikk også flere kamper på aldersbestemte landslag for Norge, fra G15 til G19.

## Eksterne lenker
* 
* Spillerprofilen til Stock hos Voetbal International.nl
Hans Moser

**Hans Moser** (født 19. januar 1901, død 18. november 1974) var en sveitsisk rytter som deltok i de olympiske leker i 1936 i Berlin og 1948 i London.

Moser ble olympisk mester i dressur under Sommer-OL 1948 i London. Med hesten «Hummer» vant han den individuelle konkurransen i dressur foran franske  André Jousseaume på «Harpagon».

## OL-medaljer
* 1948  London -  **Gull** i hestesport, dressur

## Referanser


## Eksterne lenker
*
Pitch Black

**Pitch Black** (også kalt ***The Chronicles of Riddick: Pitch Black***) er en amerikansk science fiction-spenningsfilm fra år 2000, regissert av David Twohy. Den anses som gjennombruddsfilmen til Vin Diesel, som spiller hovedrollen. 

## Handling
Den farlige morderen Richard B. Riddick (Vin Diesel) blir transportert til et fengsel i et romskip. Når romskipet blir skadet av en kometstorm og må nødlande på en tom ørkenplanet, rømmer Riddick. Men når flyvende, kjøttspisende aliens begynner å angripe de overlevende, samarbeider Riddick med mannskapet for å lage en plan for å komme vekk fra planeten.

## Skuespillere og roller
* Vin Diesel som Richard B. Riddick
* Radha Mitchell som Carolyn Fry
* Cole Hauser som William J. Johns
* Keith David som Abu «Imam» al-Walid
* Lewis Firz-Gerald som Paris P. Ogilvie
* Claudia Black som Sharon «Shazza» Montgomery
* Rhiana Griffith som Jack
* John Moore som John «Zeke» Ezekiel
* Simon Burke som Greg Owens
* Les Chantery som Suleiman
* Sam Sari som Hassan
* Firass Dirani som Ali
* Vic Wilson som Kaptein Tom Mitchell
* Angela Moore som Dødt medlem av mannskapet

## Referanser


## Eksterne lenker
* 
*
Jelena Zjupijeva

**Jelena Zjupijeva-Vjasova** (russisk: Еле́на Жупиева-Вя́зова, født 18. april 1960 i Arkhangelsk) er en ukrainsk tidligere friidrettsutøver som hovedsakelig konkurrerte på 10 000 meter for Sovjetunionen.

Hun konkurrerte under OL 1988 i Seoul, hvor hun tak bronsemedalje på 10 000 m. Året før, under VM løp hun karrierens raskeste på distansen, 31.09,40, som holdt til sølv bak Ingrid Kristiansen.

## Referanser


## Eksterne lenker
*
Epithalamus

**Epithalamus** er en region i hjernen, og ligger i diencephalon. Epifysen er en del av epithalamus, og det samme gjelder pinealøyet som finnes hos noen dyr.
Kathrin Wessel

**Kathrin Wessel** (født **Kathrin Ullrich**; 14. august 1967 i Annaberg-Buchholz) er en tysk tidligere friidrettsutøver (langdistanseløper) som representerte Øst-Tyskland, hovedsakelig på 10&nbsp;000 meter. Hun konkurrerte for SV Dynamo. Hennes fremste meritt er bronsemedaljen på  meter under VM 1987 i Roma.

## Personlige bestenoteringer
* 3000 meter – 8:44,81 m (1988)
* 5000 meter – 14:58,71 m (1991)
* 10 000 meter – 31.03,62 m (1991)
* Halvmaraton – 1.11.09 t (2001)
* Maraton – 2.28.27 t (2001)

## Referanser


## Eksterne lenker
*
Balansesans

**Balansesansen** eller **likevektsansen** er  en sans, styrt av organer i det indre øre, som forteller dyr og mennesker hvilken stilling kroppen har i forhold til tyngdekraften. Det er også oppfatningen av balanse og romlig orientering. På den måten kan kroppen holdes oppreist når en står, går eller løper. Sansen er avhengig av flere organer: labyrinten i det indre øret, øynene, føleceller i musklene, og følelsen i huden.

Denne sansen blir utfylt av den kinestetiske sansen som forteller individer hvordan kropp og lemmer befinner seg i forhold til hverandre. Denne sansen blir brukt dersom en kommer ut av balanse, men også dersom en beveger seg i mørke. Proprioseptoriske nervesentra registrerer fortløpende enhver bevegelse som skjer, slik at hjernen kan danne seg et bilde av dette. 

En vanlig enkel test for å undersøke dette er å lukke øynene og ta på nesetippen, mens balanse testes ved at en står på en fot av gangen. En annen enkel balansetest er Rombergs test.

## Referanser


## Eksterne lenker
*
Hildegard Körner

**Hildegard Körner** (født som *Ullrich* 20. desember 1959 i Urnshausen) er en tysk tidligere friidrettsutøver som representerte Øst-Tyskland på 800- og 1500 meter.

Körner's fremste meritt er sølvmedaljen på 1500 meter under VM 1987 i Roma. Hun konkurrerte for sportsklubben SC Turbine Erfurt.

## Referanser


## Eksterne lenker
*
Leslie Djhone

**Leslie Djhone** (født 18. mars 1981 i Abidjan, Elfenbenskysten) er en fransk friidrettsutøver som konkurrerer i sprint.

Djhone begynte karrieren som lengdehopper og deltok ved junior-VM 1998, uten å gå til finalen. Som løper ble hans første store meritt at han inngikk i det franske stafettlaget som tok bronse på 4 x 400 meter ved EM 2002.

Han deltok også i VM 2003, der ble han nummer fem i finalen på 400 meter med tiden 44,83. Sammen med Marc Raquil, Naman Keïta og Stéphane Diagana vant han gull på 4 x 400 meter. Opprinnelig fikk Frankrike sølv, men USA, som vant stafetten, ble senere fratatt gullmedaljen etter at Calvin Harrison ble tatt for doping.

Under OL 2004 var han igjen finalist på 400 meter, denne gang ble han nummer sju med tiden 44,94. Han løp også for stafettlaget, men de ble slått ut i forsøksheatet.

VM 2005 ble en skuffelse, da han ble utslått i forsøket på 400 meter. Stafettlaget kom denne gang på sjetteplass. Det gikk bedre i EM 2006, der tok han bronse på 400 meter. Videre vant han gull på 4 x 400 meter stafett sammen med Idrissa M'Barke, Keïta og Raquil.

Han var igjen finalist under VM 2007 i Osaka, denne gang ble han nummer fem. Den samme plasseringen fikk han i OL året etter.

## Personlige rekorder
* 100 meter – 10,55 (2003)
* 200 meter – 20,67 (2004)
* 400 meter – 44,46 (2007)
* Lengde – 7,92 (1999)

## Referanser


## Eksterne lenker
*
Virginiahalvøya

**Virginiahalvøya** er en halvøy i den amerikanske delstaten Virginia. Halvøya omringes av elvene York og James, Hampton Roads og Chesapeake Bay i Atlanterhavet. Halvøya ligger i den sørøstlige delen av Virginia. 

På halvøya finnes det to fylker (James City County og York County) og fire byer (Hampton, Newport News, Poquoson og Williamsburg).
Wilhelm Foss

**Wilhelm Johannesen Foss** (født 5. desember 1816 i Arendal, død 15. november 1876) var en norsk stortingsrepresentant, kjøpmann, skipsreder og ordfører i Arendal kommune i 1861.

Han giftet seg 4. april 1842 i Arendal med Agnes Fürst (f. 1815) og sammen fikk de barna Birgithe Elisabeth og Johan Severin.

## Stortingsaktivitet
* 1859–1861: 2. representant for Arendal og Grimstad 
* 1862–1864: 1. suppleant for Arendal og Grimstad

## Referanser


## Litteratur
* 

## Eksterne lenker
*
Ydrissa M’Barke

**Ydrissa M'Barke** (født 30. mars 1983) er en fransk friidrettsutøver som konkurrerer i sprint.

M'Barke deltok i innendørs-EM 2005 i Madrid, der han ble slått ut i semifinalen på 200 meter. Han deltok også i EM 2006 der han løp på det franske stafettlaget som vant gull på 4 x 400 meter. I tillegg til M'Barke bestod laget av Leslie Djhone, Naman Keïta og Marc Raquil.

## Personlige rekorder
* 200 meter – 20,87
* 400 meter – 45,86

## Referanser


## Eksterne lenker
*
Podistra

* se tekst i artikkelen

***Podistra*** er en slekt av biller i delgruppen (underfamilien) «storbløtvinger» i familiegruppen bløtvinger.

## Utbredelse
*Podistra* finnes i Europa og Asia, to arter er registrert fra Norge.

## Utseende
*Podistra* er vanligvis mellom 5-15 mm lange. De fleste er gulbrune arter. Palpenes (munnføtter) endeledd er økseformet og ikke smalt, ovalt. Brystskjoldet (pronotum) har ingen innbuktning i bakkanten og har en overflate som ikke er grovt rynket eller punktert. Leggene på mellom- og bakbeina er vanligvis krummet inn mot kroppen. Dekkvingene skjuler hele bakkroppen og har ganske lang oppstående behåring.

## Levevis
*Podistra* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).

## Systematisk inndeling med europeiske arter
Oversikten har med europeiske arter. Slekten er hos Fauna Europaea plassert som underslekt av *Podistra*, mens den andre steder står som egen slekt.

* orden **[[biller]]** (Coleoptera)
** underorden **[[Polyphaga]]**
*** overfamilie **[[Cantharoidea]]**
**** familien  **[[bløtvinger]]** (Cantharidae)
***** underfamilie «storbløtvinger» (Cantharinae) 
****** Slekten *Podistra* (Motschulsky 1839) [syn.: *[[Absidia]]* Mulsant, 1863] 
******* *[[Podistra pentheri]]* Ganglbauer 1922 [syn.: *[[Absidia pentheri]]* ] – ikke i Norden
******* *[[Podistra rufotestacea]]* (Letzner, 1845) [syn.: *[[Absidia rufotestacea]]* ]
******* *[[Podistra schoenherri]]* (Dejean, 1837) [syn.: *[[Absidia schoenherri]]* / *[[Absidia pilosa]]* ]
******* *[[Podistra birnbacheri]]* Krauss 1894 - ofte plassert i slekten *[[Hemipodistra]]*
******* *[[Podistra lakorum]]* Kazantsev & Savitsky, 2025 - ofte plassert i slekten *[[Hemipodistra]]*
******* †*[[Podistra madelineae]]* Pankowski & Fanti, 2023
******* *[[Podistra rupicola]]* Kiesenwetter 1863  - ofte plassert i slekten *[[Hemipodistra]]*
******* *[[Podistra prolixa]]* (Maerkel 1852)
******* *[[Podistra nonveilleri]]* Müller 1946

## Referanser


## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. Side 38. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Absidia'' - Fauna Europaea  - engelskspråklig
* Norsk entomologisk forening
Zoja Ivanova

**Zoja Aleksandrovna Ivanova** (russisk: Зоя Александровна Иванова; født 14. mars 1952 i Saton, Petropavlovsk) er en kasakhstansk tidligere maratonløper som representerte Sovjetunionen. 

Ivanova, var opprinnelig langrennsløper, før hun satset på løping. Hun var sovjetisk mester i maraton i årene 1981-1984. I 1982 vant hun Tokyo Maraton på tiden 2.34.26. Hun lyktes ikke under VM i 1983, og kom helt nede på 23.-plass.

I 1985 fikk hun sølvmedalje under «IAAF World Cup Marathon», og i 1987 ble det gull.

Karrierens høydepunkt kom i 1987 under VM i Roma, med sølvmedalje bak portugisiske Rosa Mota

## Referanser


## Eksterne lenker
*
Morten Smith Dedekam

**Morten Smith Dedekam** (født (31. januar 1793, død 28. april 1861) var kjøpmann, konsul, museumsmann og Arendals første ordfører.

Han var sønn av Johan Collett Dedekam og Sophie Hedevig Smith. Han tok utdannelse i København i Danmark og i England, og startet egen forretning ved hjemkomst til Arendal. Han innledet sin politiske karriere i 1823, ble Arendals første ordfører i 1837, og satt til sin død i 1861.

Dedekam skrev også flere lokalhistoriske bøker, og var med og stiftet Arendals Skoles offentlige Bibliothek og Museum i 1832, og var museets første konservator. Han stod for oppbyggingen av oldsaksamlingen ved museet, og i 1845 var han én av stifterne av den norske avdelingen av Det kongelige nordiske oldskriftselskab.

Han giftet seg på Hisøy i 1819 med Margarethe Sophie Ebbell (1802–1854). De er begge gravlagt på familiegravstedet på Tangen på Hisøy. De fikk seks barn sammen. Den eldste av disse var Sophie Dedekam, ble senere komponist.

## Se også
* Liste over ordførere i Arendal

## Referanser
Cantharis nigricans

***Cantharis nigricans*** er en av billene i delgruppen (underfamilien) storbløtvinger i familiegruppen bløtvinger.

## Utbredelse
*Cantharis nigricans* finnes i Europa, østover i Asia. Finnes i Norge

## Utseende
*Cantharis nigricans* er 9-11 mm lang. Hodet gulrødt fremme og mørk bak. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd vanligvis lengre enn det andre leddet. Brystskjoldet (pronotum) har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avsatt, men ikke tydelig utstående. Brystskjoldet er gulrødt, med en variabel mørk flekk. Leggene på bakbeina er vanligvis krummet inn mot kroppen.  Dekkvingene skjuler hele bakkroppen og har en svart eller brunsvart grunnfarge. Kroppen ellers er rødlig. Men det finnes fargevariasjoner der med mørkt (lite rødgult) farge.

## Levevis
*Cantharis nigricans* finnes på blomster, trær og busker i juni og juli.  Larvene lever som predatore (rovdyr).

*Cantharis nigricans* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 25-26. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Cantharis nigricans'' - Fauna Europaea  - engelskspråklig
* Norsk entomologisk forening
Johannes Westergaard

**Johannes Aschielsen Westergaard** (født 8. januar 1814, død 6. juni 1900) var en norsk skipsreder og kjøpmann, samt ordfører i Arendal i 1862.

Westergaard var sønn av Lars Larsen Westergaard og Elisabeth Charlotte Aschielsen.

Han giftet seg med Ottilia Dedekam (1815–1882) og sammen fikk de seks barn. De ble begge gravlagt på Arendal kirkegård.

## Referanser


## Se også
* Liste over ordførere i Arendal
Jocelyne Villeton

**Jocelyne Villeton** (født 17. september 1954 i Vals-les-Bains i Ardèche) er en fransk tidligere langdistanseløper, som vant bronsemedalje i maraton under VM 1987 i Roma.

## Referanser


## Eksterne lenker
* 
*
Gloria Siebert

**Gloria Siebert**, (født som *Kovarik*, *Uibert* før hun ble skilt, 13. januar 1964 i Ortrand) er en tysk tidligere friidrettsutøver som konkurrerte for Øst-Tyskland, hovedsakelig på 100 meter hekk.

Hun vant sølvmedalje under OL 1988 i Seoul, som hun gjorde året før under VM i Roma. Tiden i Roma, 12,44 var karrierens raskeste. Sølvmedaljer ble det både i junior-EM i 1981 og under EM 1990 i Split.

Siebert representerte  sportsklubben SC Cottbus, og ble østtysk mester i 1987, 1990 og 1984 (400 meter hekk).

## Referanser


## Eksterne lenker
*
Jelena Belevskaja

**Jelena Vasiljevna Belevskaja** (russisk: Елена Васипъевна Белевская; født 11. oktober 1963 i Jevpatorija, Ukraina) er en belarusisk tidligere friidrettsutøver som representerte Sovjetunionen i lengdehopp.

Belevskaja deltok i VM innendørs 1987 og skaffet seg en bronsemedalje, etter et hopp på 6,76. Samme år ble hun sølvmedaljør under VM utendørs i Roma, etter Jackie Joyner-Kersee, denne gang med et hopp på 7,14. Dette året fikk hun opp karrierens lengste sprang, 7,39.

I OL 1988 ble det en fjerdeplass. Hennes siste mesterskap var VM 1991, som endte med en skuffende åttendeplass.

## Referanser


## Eksterne lenker
*
Susanne Beyer

**Susanne Beyer** (født 24. juni 1961 i Suhl som *Susanne Helm*) er en tysk tidligere friidrettsutøver som konkurrerte i høydehopp for Øst-tyskland på 1980-tallet.

Beyer deltok i VM 1983 i Helsingfors hvor hun fikk syvendeplass etter et hopp på 1,88. I EM innendørs året etter, ble hun nummer to bak Stefka Kostadinova, etter å ha klart 1,94.

Under EM 1986 ble det fjerdeplass, etter et hopp på 1,90.

I innendørs-EM i 1987 ble det bronsemedalje, etter å ha klart 1,91. Samme år ble hun sølvvinner under VM innendørs, da hun passerte 2,02. Kostadinova satte i denne konkurransen en ny verdensrekord med 2,05. Beyer avsluttet  året med å bli bronsemedaljør i VM i Roma med ett hopp på 1,99.

## Referanser


## Eksterne lenker
*
Kathrin Neimke

**Kathrin Neimke** (født 18. juli 1966 i Magdeburg) er en tysk tidligere friidrettsutøver som konkurrerte i kulestøt. Før Tysklands gjenforening representerte hun Øst-tyskland.

Neimke tilhørte de fremste kulestøterne på slutten av 1980-tallet og begynnelsen av 1990-tallet. Hennes gjennombrudd kom med andreplassen i VM 1987 i Roma, med et støt på 21,21, slått av dagens verdensrekordholder Natalija Lisovskaja. Dette støtet skulle vise seg å bli karrierens lengste. I OL i Seoul året etter, ble det atter en gang sølvmedalje etter Lisovskaja.  

I OL 1992 endte hun på bronseplass, med lengden 19,78. I VM 1993 rakk 19,71 til en ny bronemedalje. Neimke sin siste internasjonale mesterskapsmedalje ble gullet i innendørs-VM 1995 i  Barcelona, etter at hun klarte 19,40. I VM-finalen 1995 ble det fjerdeplass, med et støt på 19,30.

## Personlig rekord

* Kulestøt – 21,21 meter (Roma-VM 1987)

## Referanser


## Eksterne lenker
*
Ines Müller

**Ines Müller** (født *Reichenbach* 2. januar 1959 i Grimma i Muldentalkreis i Sachsen) er en tysk tidligere friidrettsutøver (kulestøter) som representerte Øst-Tyskland på 1980-tallet.

Hennes største suksess ble VM 1987 i Roma, hvor hun vant bronsemedalje etter å ha støtt 20,76 i første omgang.

## Personlig rekord
* Kule – 21,57 (1988)

## Referanser


## Eksterne lenker
*
Višegrad

**Višegrad** (serbisk: Вишеград) er en by og kommune lengst øst i Republika Srpska, i Bosnia-Hercegovina. Foreløpige tall fra folketellingen i 2013 viste at Višegrad hadde  innbyggere. Den hadde 21&nbsp;199 innbyggere i 1991. Verdensarvstedet Mehmed Paša Sokolović-broen fra 1500-tallet, som krysser elva Drina, ligger i byen.

## Referanser
 

## Eksterne lenker
*
Cantharis quadripunctata

***Cantharis quadripunctata*** er en av billene i delgruppen (underfamilien) storbløtvinger i familiegruppen bløtvinger.

## Utbredelse
*Cantharis quadripunctata* finnes særlig øst i Europa, østover i Asia. Finnes i Norge

## Utseende
*Cantharis quadripunctata* er 9-11 mm lang, generelt en stor bløtvinge.  Hodet er rødgult, men bakhodet kan være mørkt (svart). Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er mørke, men de to første leddene som er nærmest hodet er lyse. Antennenes tredje ledd vanligvis lengre enn det andre leddet. Brystskjoldet (pronotum) er rødgult, vanligvis med en større eller mindre mørk midtflekk. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er klart avsatt, men ikke utstående. Beina er mørke, men kan har lysere rødlige parti. Leggene på bakbeina er vanligvis krummet inn mot kroppen. Den ene kloen på alle beina har en liten, men tydelig rottann. Dekkvingene skjuler hele bakkroppen og har en okergule eller rødlig grunnfarge. Buken er mørk, men har ofte lyse sider og bakkroppsspiss. Behåringen på dekkvingene er gullfarget og ganske tett og av samme lengde. Normalt fargede dyr er generelt lett å skille fra andre på de mørkfargede beina. Men lyst fargede dyr kan ligne andre bløtvinger i slekten *Cantharis*, særlig *[[Cantharis rufa]]* og *[[Cantharis livida]]*.

## Levevis
*Cantharis quadripunctata* finnes på blomster, trær og busker i juni og juli.  Larvene lever som predatore (rovdyr).

*Cantharis quadripunctata* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 32-33. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Cantharis quadripunctata'' - Fauna Europaea - engelskspråklig
* Norsk entomologisk forening
Filmpennan

**Filmpennan** er en svensk utmerkelse som deles ut til filmkritikere av Filmpublicisternas förening.

## Liste over mottakere

## Eksterne lenker
* Tidigere prisvinnere